Собственик към на ЕООД от 2011та година без да имам трудов договор със себе си като Управител. Самоосигурявам на минимална заплата.  

Между февруари 2015 и януари 2018 вкл. бях редовен докторант в Софийския университет, като получавах държавната стипендия и бях здравно осигурена. Не съм спирала дейността на фирмата през периода, но не съм била и на договор за управление, нито на друг трудов договор. Защитих титла Доктор през март 2018 в срок.  

Въпросите ми са:  

1. Какви осигуровки дължа за тези три години като самоосигуряващо се лице?  

2. Мога ли – сега, т.е. постфактум – да се откажа да плащам всякакви осигуровки за тези три години, щом са покрити здравните и годините се приемат като осигурителен стаж?  

3. Какви документи трябва да подам, за да не дължа (пълни) осигуровки за себе си за тези 3 години?




Осигуровки на докторант, собственик на ЕООД
===========================================

 

Ако няма сключен договор за управление или, макар и да има, не е определено възнаграждение на управителя, той трябва да внася осигуровки за своя сметка като самоосигуряващо се лице. В този случай, управителят задължително се осигурява за инвалидност поради общо заболяване, за старост и за смърт. Осигурителните вноски се внасят върху избран месечен осигурителен доход, който не може да бъде по-малък от минималния и по-голям от максималния месечен размер на осигурителния доход за съответната година.


Минималният месечен размер на осигурителния доход за самоосигуряващите се лица за 2020 г. е 610 лева.  

В 7-дневен срок от започване на дейността, управителят трябва да подаде декларация в ТД на НАП за регистрация като самоосигуряващо се лице.  

Не съществува правна възможност да се откажете да плащате тези осигуровки, ако сте подали декларация в НАП за започване на дейност като самоосигуряващо се лице. За да не плащате осигуровки, е било необходимо да подадете декларация в НАП за спиране на дейността, която обаче декларация не може да се подаде постфактум.


Поздрави,  

адв. Николина Митова  

тел. 0898 303092


